Соку-Таш

Соку-Таш — Кыргызстандын Жалал-Абад облусунун Сузак районундагы айыл. Кызыл-Туу айыл аймагынын курамына кирет.

ААББТ коду — 41703 220 842 10 0Кыргыз Республикасынын администрациялык-аймактык жана аймактык бирдиктердин объектилерин белгилөө тутумунун мамлекеттик классификатору.
 Аталышы  
Сузак районуна караштуу Соку-Таш айылынын аталышы жөнүндө бир канча варианттары айтылат. Айылда сокусу жана ташы болгон. Элдик уламыштар боюнча таштын сокусун 1917-1920-жылдары орус аскерлери сазга ыргытып жиберишкен. Таштын түбүндө алтын бар деген божомол болгондуктан, таштын ордун жылдырып көрүшөт. Бирок таштын сокусун ыргыткан адам өз дарегине жетпей каза болгон. Таштын түбүндө алтын болушу мүмкүн деген кабарды угушуп, башка аймактан 5 адам келет. Алар таштын айланасын түнү менен казып чыгат. 5 адамдын бири молдо болгондуктан түнү менен намаз окуп, куран окуп турат. Алар алтынга жеткиче таң атып, белгисиз себептерден улам бешөө тең ошол жерде жан бергени айтылат. Таш бир аз оодарылып турган абалда он жылдай турган. Андан кийин айылдыктар түлөө өткөрүп, ташты ордуна коюшкан.

 Калкы 
 жылы  2009  2014  2015   2020  2021 адам.   500 581  571    599  575
 Булактар 

Категория:Кызыл-Туу айыл аймагы (Сузак району)
Категория:Айылдар